burgasdotpro/wikipedia huggingface dataset:
Topológia

Topológia je matematická disciplína, ktorej úlohou je objasňovanie a výskum idey spojitosti. Idea spojitosti je pôvodne výsledkom intuitívneho poznania základnej vlastnosti priestoru a času, takže má fundamentálny význam pre poznanie. Topológia spolu s algebrou sa dnes považuje za všeobecný základ súčasnej matematiky.
Topológia je náuka o topologických štruktúrach, študuje vlastnosti objektov, ktoré sa nemenia pri ľubovoľnej spojitej injekcii. Napríklad krivý a rovný nie sú topologickými vlastnosťami. Zo spojitosti zobrazenia vyplýva, že zostanú nezmenené všetky vlastnosti, ktoré súvisia s pojmom ležať v susedstve.
V topológii zostáva pri grupových transformáciách invariantná iba vlastnosť súvislosti (spojitosti). Preto sa v nej neuskutočňuje napríklad zásadné rozlíšenie medzi štvorcom a kruhom, lebo určitá deformácia (topologická transformácia) musí jeden z týchto obrazcov premeniť na druhý.
Tulku

Tulku je telo premeny vtelených lámov, tzv. žijúcich budhov. Stav, ktorý závisí od dokonalého sebauvedomenia, t. j. uvedomenia si seba ako ja i tela ako schránky ja. Keď toto sebauvedomenie trvá veľmi dlho, prestáva človek strácať sám seba z vedomia najprv za bežných okolností, keď množstvo dojmov môže vedomie seba zotrieť, ale neskôr aj za kritických okolností, ktoré iných ľudí z tela doslova vyháňajú do tej miery, že ich osobné uvedomenie hasne. Keď sa človek dostane tuhou disciplínou sebauvedomovania až na tento stupeň, predpokladá sa o ňom, že posunie uvedomovanie si seba samého do najužšej blízkosti okamihu
smrti; to mu umožní pripamätať si existenciu, práve rušenú smrťou, v novom vtelení, ku ktorému nedochádza len výnimočne.
Antické umenie

Antické umenie je umenie starovekého Grécka, gréckych kolónií a Rímskej ríše od 1. tisícročia pred Kr. zhruba do roku 500 n. l. Zahrnovalo materské krajiny, vyžarovalo do širokej oblasti helénistickej kultúry a rímskych provincií a pôsobilo na umenie budúcich pokolení až do súčasnosti.
Antické výtvarné umenie je súčasťou antického a európskeho výtvarného umenia. Tvorí grécke a rímske výtvarné umenie.
Kategoriálny termín

Kategoriálny termín je termín, ktorý zodpovedá kategórii.
Transcendovanie

Transcendovanie (lat.) je idenie za hranice, prekračovanie, trvanie mimo, prechádzanie cez hranice, presahovanie, prechádzanie za.
Podľa Martina Heideggera je transcendovanie vykračovanie () za rámec súcna. Napríklad Dasein transcenduje do sveta.
V synkriticizme je transcendovanie odkrývanie otváraním sa, vymykanie sa sebe samému, napríklad čo do bytia alebo diania, čo do moci, čo do poznania, skúsenosti, cítenia atď. V tomto zmysle je transcendovaním podstata bytia človeka.
Transcendovanie je podľa Karla Jaspersa otváranie sa absolútnu.
Všeobecná topológia

Všeobecná topológia je nové odvetvie geometrie.
Tulpa

Tulpa (tib.) je magická podoba, fantóm, vytváraný vtisnutím jasnej predstavy do vizuálneho priestoru. Priestor sám zabezpečuje dozretie tulpu do tej miery, že ho možno vidieť a považovať za skutočnú bytosť.
Matematický termín

Matematický termín je prvok matematického jazyka.Termín, ktorý označuje buď matematický objekt alebo oparáciu s matematickými objektami alebo reláciu medzi matematickými objektami.
Šašankásana

Šašankásana je ásana 'zajac'.
Transcendovanie človeka

Transcendovanie človeka je sebaprekračovanie človeka, prekračovanie hraníc človeka.
Michal Topoľský

Prof. PhDr. Michal Topoľský (* 6. apríl 1906, Petrovec, Srbsko – † 1. október 1990, Bratislava) bol slovenský filozof, univerzitný profesor, ktorý sa zaoberal sa problémami gnozeológie a prírodných vied. V rokoch 1959/60 a 1962/63 bol rektorom Univerzity Komenského.
Tumo

Tumo (tib.) je "vnútorné teplo", vzbudzované určitým jogickým cvičením. Umožňuje chodiť len v ľanovom rúchu aj počas nízkych teplôt.
Nižší termín

Nižší termín ("terminus minor", S) je subjekt záveru v kategorickom sylogizme.
Šastra

Šastra (sans.) je veršovaná sanskritská učebnica náboženstva. Niektoré zo šastier sa dodnes používajú napríklad v hinduizme.
Toponomastika

Toponomastika alebo zriedkavo toponymia je náuka o vlastných miestnych menách, súčasť onomastiky. Toponomastika skúma zemepisné mená vodopisné, horopisné, miestne, sídelné a iné.
Ann Marstonová

Ann Marstonová je kanadská spisovateľka fantasy.
Pracovala ako učiteľka, potom letecká inštruktorka, pilotka a nakoniec letisková manažérka.
Má jedného dospelého syna a dospelú dcéru.
Temnota

Temnota môže byť:
Observačný termín

Observačný termín je termín, ktorého denotát je prístupný zmyslom, pozorovaniu, experimentálnym prístrojom a pod…
Tieň (psychológia)

Tieň je v Jungovej psychológií inferiórna časť osobnosti. Súhrn všetkých osobných a kolektívnych dispozícií, ktoré v dôsledku ich nezlučiteľnosti s vedome volenou formou života nežijeme a ktoré sa v nevedomí spájajú do relatívne autonómnej časti osobnosti s opačnými tendenciami. 
Tieň sa správa voči vedomiu kompenzačne, jeho pôsobenie môže byť preto práve tak dobre negatívne ako pozitívne. Ako snová postava má tieň rovnaké pohlavie ako snívajúci. Ako časť osobného nevedomia patrí tieň k ja, avšak ako archetyp odporcu (protivníka, satana) patrí ku kolektívnemu nevedomiu. Uvedomenie si tieňa patrí k počiatočnej, úvodnej práci v analýze. Prehliadanie a potláčanie tieňa, ako aj stotožňovanie ja s tieňom môže viesť k nebezpečným disociáciám. Pretože tieň leží v blízkosti sveta inštinktov, je nevyhnutné brať ho neustále do úvahy.
Postava tieňa personifikuje všetko, čo subjekt neuznáva, a čo sa mu predsa len stále znovu a priamo alebo nepriamo vnucuje, teda napr. menejcenné charakterové črty a ostatné nezlučiteľné tendencie.
Tieň je oná zahalená, potlačená, väčšinou menejcenná a previnilá osobnosť, ktorá svojimi najvzdialenejšími výbežkami siaha až do ríše živočíšnych predkov a zahŕňa tak celý historický aspekt nevedomia. Pokiaľ sme až doteraz boli toho názoru, že ľudský tieň je zdrojom všetkého zla, môžeme teraz už pri presnejšom skúmaní odhaliť, že nevedomý človek, totiž práve tieň, nepozostáva z tendencií hodných morálneho zvrhnutia, ale vykazuje rad dobrých kvalít, totiž normálne inštinkty, účelné reakcie, vnemy verné skutočnosti, tvorivé impulzy a iné.
Toryovci

Toryovci ("the Tories") je britská politická strana; vznikla v 80. rokoch 17. stor. Vyjadrovala záujmy pozemkovej aristokracie a vysokého duchovenstva; so stranou whigovcov sa striedala vo vláde. V polovici 19. storočia z nej vznikla Konzervatívna strana.
Tempera

Tempera (lat.) je druh krycej, po zaschnutí trvanlivej vodovej farby; alebo maliarska technika používajúca túto farbu, príp. obraz maľovaný touto technikou. Táto technika bola používaná už v starovekom Egypte. Prvotným spojivom bolo vajíčko.
Juraj Šebesta

Mgr. Juraj Šebesta, PhD. (* 18. máj 1964, Bratislava) je slovenský prekladateľ. Do roku 2020 bol riaditeľom mestskej knižnice v Bratislave. Venuje sa divadelnej a kultúrnej publicistike, prekladom hier z angličtiny, ako aj vlastnej literárnej tvorbe. Slovenský rozhlas realizoval jeho hru "Kuleha".
Dielo.
V Divadelnom ústave vydal publikáciu "Sam Shepard: Hry" a sériu anglických prekladov slovenských hier "Contemporary Slovak Drama 1 – 5".
Tiferet

Tiferet (hebr. תפארת, dosl. krása) je podľa kabaly šiesta z desiatich sfirot.
Totalita

Totalita môže byť:
Jan Šebestík

Jan Šebestík (* 9. január 1931, Uherské Hradiště) je česko-slovenský filozof vedy.
Oblasti vedeckej práce:
Tigris

Tigris (; ) je rieka v Prednej Ázii; dĺžka , povodie . Pramení v pohorí Východného Taurusu v Turecku, preteká Mezopotámskou nížinou v Iraku a spolu s Eufratom ústi ako Šatt-al-Arab do Perzského zálivu.
Transcenzus

Transcenzus je prechod od subjektívneho k objektívnemu, vyjdenie zo sféry vedomia do sféry objektívneho sveta.
Podľa Immanuela Kanta sa transenzus realizuje vo viere, v poznaní nie je možný. V marxizme sa transcenzus realizuje v ľudskej praxi.
Totalita filozofie

Totalita filozofie je celok, súhrn elementov a procesov tvoriacich filozofiu z hľadiska ich vzájomnej súvislosti.
České umenie

České umenie je súčasť českej kultúry a európskeho umenia. Zahrňuje českú literatúru, českú hudbu, českú architektúru, atď.
Tik

Tik je opakujúci sa drobný mimovoľný pohybový prejav, napríklad žmurkanie, nepravidelné šklbanie svalstvom tváre (obočím, kútikmi úst) alebo končatinami ako výraz chorobného pohybového návyku. Tik má somatogénnu alebo psychogénnu povahu.
Tupé (aristoteles)

Tupé podľa Aristotela akoby strkalo, pretože vykonáva pohyb v dlhšej dobe než ostré, takže sa zdá, že je pomalé.
Tempo

Tempo môže byť
Totalitarizmus

Totalitarizmus alebo totalizmus je v politike uplatňovanie (alebo snaha o uplatňovanie) zásady totality alebo menej presne synonymum slova totalita. Totalita je režim štátu (v širšom zmysle aj politickej strany a pod.) založený na totálnom presadzovaní štátnej (a pod.) ideológie či moci vo všetkých oblastiach, často aj násilnými a bezprávnymi metódami.
Typicky sa totalitarizmom myslí spoločensko-politické zriadenie, pre ktoré je príznačné všeobecné despotické zasahovanie autoritatívneho politického subjektu do všetkých spoločenských oblastí aj do života jednotlivcov. Pred nežnou revolúciou sa na Slovensku pojmom označovali najmä fašistické režimy, od nežnej revolúcie aj socialistické režimy.
Účet

Účet alebo konto môže byť:
Účet môže byť aj faktúra, pozri faktúra (účet)
Nikolaj Vasilievič Šelgunov

Nikolaj Vasilievič Šelgunov (* 4. december 1824, Petrohrad, Rusko - † 24. apríl 1891, Petrohrad) bol ruský filozof a publicista, revolučný demokrat; Rusko môže podľa neho dospieť k socializmu prostredníctvom roľníckej občiny.
Čínske umenie

Čínske umenie je významná zložka čínskej kultúry zahŕňa umenie na území Číny od praveku (keramika) až do súčasnosti.
Od začiatku historickej epochy sa rozdeľuje podľa dynastií na tri základné periódy:
Turanská nížina

Turanská nížina je rozsiahla nížina s izolovanými vyvýšeninami, uzavretými preliačinami v Strednej Ázii v Turkménsku, Uzbekistane a Kazachstane na juh, východ a severozápad od Aralského mora vyplnená púšťami Karakum a Kyzylkum; 1,5 mil. km². Leží medzi Kopet-Dagom, Aralským jazerom a Kazašskou plošinou; osou je rieka Amudarja; strediskom mesto Chiva.
Temporálnosť

Temporálnosť (lat.) môže byť:
Ucho

Ucho (lat. "auris") alebo u stavovcov aj rovnovážny a sluchový orgán/ústroj alebo predsieňovoslimákový orgán (lat. "organum vestibulocochleare") alebo statoakustický aparát alebo polohovosluchový aparát (lat. "organum statoacusticum") je orgán sluchu a rovnováhy. 
Rozdeľujeme ho u človeka anatomicky, vývojovo i funkčne na tri časti:
Iné projekty.
Referencie:
Hoskussak - Hoskussak - YouTube
Totemizmus

Totemizmus je náboženská predstava o príbuzenskom vzťahu skupiny ľudí s mystickou bytosťou alebo prirodným objektom (totemom). Duša kmeňa alebo klanu je spojená s dušou zvieraťa, rastliny a podobne. Totemové zviera alebo rastlina sa nesmie jesť alebo sa je iba pri konkrétnom sviatku. Tieto predpisy platia iba pre daný klan. Totemizmus je akási solidarita s kmeňom, spojenectvo, príbuznosť. Podľa Lévi-Straussa je totemizmus výrazový prostriedok štrukturácie spoločnosti.
Stredný termín

Stredný termín ("terminus medius", M) je prvok kategorického sylogizmu, ktorý obsahujú obidve premisy, a ktorý medzi nimi sprostredkúva spojenie vedúce k záveru. Pozície stredného termínu v sylogizme určujú figúry sylogizmu.
Dekoratívne umenie

Dekoratívne umenie je umenie, ktorého poslaním je zdobiť už hotové výrobky, ktoré by sa bez
týchto ozdôb prípadne aj zaobišli.
Kliment Arkadievič Timiriazev

Kliment Arkadievič Timiriazev (; * 1843 - † 1920) bol ruský prírodovedec anatóm a fyziológ rastlín; zástanca darvinizmu v Rusku.
Turbulencia

Turbulencia alebo turbulentné prúdenie je nepravidelný pohyb kvapalín alebo plynu po nepravidelných dráhach a nepravidelnou rýchlosťou.
Tempus

Tempus môže byť:
Transfinitný

Transfinitný (lat.) je v matematike: prekračujúci hranice; neohraničený, nekonečný.
Teoretický termín

Teoretický termín je termín, ktorého denotátom je teoretická entita, abstraktná konštrukcia alebo univerzália.
Šét

Šét alebo Set (, , , ) je biblická postava z knihy Genezis. Tretí známy syn Adama a Evy a mladší brat Kaina.
Podľa Gn 4,25 sa Šét narodil po bratovražde, keď Kain zabil Ábela. V dobe narodenia Šéta mal Adam 130 rokov. Narodením Šéta sa začalo vzývať Pánovo meno (Jahve). Keď mal Šét 105 rokov, narodil sa mu syn Enos (Enoš). Neskôr sa mu narodili ďalší synovia a dcéry. Zomrel vo veku 912 rokov. Od Šéta vedie priamo rodová línia k Noemu a Ježišovi Kristovi.
Účiarie

Účiarie je polygrafická myslená čiara, na ktorú sú opticky postavené obrazy písmen a znakov.
Transformácia

Transformácia alebo transformovanie môže byť:
Vyšší termín

Vyšší termín ("terminus major", P) je predikát záveru obsiahnutý vo vyššej premise kategorického sylogizmu.
Eduard Ševardnadze

Eduard Ševardnadze (; ; * 25. január 1928, Mamati, Gruzínsko – † 7. júl 2014, Tbilisi) bol gruzínsky politik. 
V rokoch 1965-1972 bol minister vnútra, neskôr (1972-1985) prvý tajomník ÚV KS
Gruzínska, a v rokoch 1985-1990 zastával post ministra zahraničných vecí ZSSR, rezignoval na protest proti konzervatívnym silám. 
Od roku 1992 predseda štátnej rady Gruzínska (hlava štátu). Pod tlakom tzv. Ružovej revolúcie v roku 2003 bol donútený odstúpiť z funkcie.
Dramatické umenie

Dramatické umenie je umenie kolektívne (na jeho umeleckom diele sa zúčastňujú viacerí tvorcovia), syntetické (integrujú viaceré druhy umenia), jeho umelecké dielo sa realizuje na podklade dramatického textu (dráma, rozhlasová hra, filmový scenár, televízny scenár), prostredníctvom herca a je určené divákovi alebo poslucháčovi. Delí sa na:
Zo všetkých dramatických umení je najstaršie divadlo.
Ekvivalentná transformácia formúl

Ekvivalentná transformácia formúl je taká úprava formúl, aby výsledná formula bola logicky zhodná s pôvodnou. Umožňuje ju tautológia výrokovej logiky.
Abstraktná totožnosť

Abstraktná totožnosť je úplná zhoda dvoch vecí vo všetkých ich vlastnostiach vtedy, keď ide vlastne o tú istú vec, t. j. keď x = x alebo keď A = A.
Základný termín

Základný termín, tiež primitívny alebo nedefinovaný termín, je termín, ktorý vystupuje v axiómach alebo postulátoch a v danom jazyku sa nedefinuje.
Viktor Timura

PhDr. Viktor Timura, CSc., plk. v. v. (* 14. apríl 1938, Gregorovce) je slovenský filozof, ktorý sa venuje najmä výskumu dejín slovenského filozofického myslenia.
Životopis.
V rokoch 1953 – 56 študoval na Vojenskej škole Jana Žižku v Bratislave, 1956 – 59 vo Vojenskom učilišti v Lipníku nad Bečvou a vo Vyškove na Morave. Po absolvovaní školy bol príslušníkom výsadkového vojska v Prešove, Holešove a v Prostějove. 
V rokoch 1967 – 71 študoval v Prahe a v Bratislave filozofiu, estetiku, teóriu a dejiny kultúry a umenia.
V rokoch 1971 – 82 pôsobil v Ústrednom dome armády v Prahe a na odlúčenom pracovisku v Bratislave, 1982 – 92 na historickom pracovisku Personálnej správy Federálneho ministerstva obrany v Bratislave, 1993 – 95 náčelník oddelenia kultúry na Ministerstve obrany Slovenskej republiky, od 1996 pracovník Národného literárneho centra (dnes Literárneho informačného centra v Bratislave).
V odborných časopisoch publikoval štúdie z odboru filozofie, kulturológie, estetiky, od 90. rokov píše literárne kritiky.
Napísal monografické štúdie o J. Kollárovi, P. J. Šafárikovi a Ľ. Štúrovi. Je spoluautorom syntézy "Dejiny filozofického myslenia na Slovensku" (1987), zostavovateľom a spoluautorom zborníka "Estetická výchova v armáde" (1980). Napísal monografické diela "Generácia Všeslávie" (1987), "Slovienske kontinuá" (1990), "Ľudstvo a dejiny" (1997) a "Peter Jaroš" (1999).
V roku 2018 vydal prvé ucelené dielo o tzv. Generácii Všeslávie (tzn. druhá vlna národného obrodenia alebo Kollárovsko-Šafárikovský prúd).
V roku 2023 publikoval rozsiahlu monografiu "Generácie obrodenia", v ktorej sa venuje trom národno-obrodeneckým vlnám - bernolákovcom, Generácii Všeslávie a štúrovcom.
Turečtina

Turečtina alebo turecký jazyk patrí do juhozápadnej čiže oghuzskej (turkménskej) skupiny turkickej vetvy altajskej jazykovej rodiny. Úradný jazyk v Turecku a na Cypre. Celosvetovo má turečtinu ako materinský jazyk viac ako 77 miliónov ľudí a je tak najrozšírenejším turkickým jazykom.
Turečtina je aglutinujúci jazyk; pridáva sufixy ku koreňom a vytvára často dlhé slová.
Transformand

Transformand je entita pred transformáciou alebo entita, ktorá sa počas transformácie mení na transformát.
Počítačový terminál

Terminál je koncové zariadenie pri prenose dát na diaľku pri (najmä sálových) počítačoch, prípadne akékoľvek zariadenie (spravidla koncové) pripojené na počítač na operatívny vstup a výstup informácií či prenos dát. 
Najčastejšie (a pôvodne) sa tak označuje periférne zariadenie sálového počítača. Zjednodušene si ho môžeme predstaviť, ako klávesnicu a monitor osobného počítača, pričom samotný počítač na ktorom pracujeme sa nachádza niekde inde - napr. aj v inej budove.
Terminál je obvykle vybavený aj vstupno-výstupnými jednotkami (mechaniky optické, FDD) a portami. Ku jednému sálovému počítaču je obvykle pripojených viacero terminálov (aj niekoľko desiatok).
Terminál sa tiež často berie do úvahy pri Unixových systémoch, ako napríklad Linux alebo FreeBSD.
Šialenstvo

Šialenstvo je strata rozumového úsudku, pomätenosť, nepríčetnosť, bláznovstvo.
Šialenstvo samo o sebe neexistuje a jeho hodnotenie závisí od doby, miesta, kultúry. Postoj k šialenstvu sa v Európe od stredoveku výrazne menil od sympatie až k zavrhnutiu a uväzneniu, od policajného dohľadu k lekárskej kontrole. Každá spoločnosť tak vidí v "šialenstve" nejaký súhrn čŕt, pôvodne nápadných ako odchýlky od priemeru. V mnohých tradičných spoločnostiach by ten, koho by sme my označili ako šialenca, bol pozitívne prijímaný ako nadradený, pretože v ňom prebýva duch a je teda povolaný k dôležitým úlohám (šaman, čarodejník). Naopak v Západnej kultúre sa šialenstvo postupne stalo záporným rubom racionality v dôsledku zdanlivého nedostatku prispôsobivosti, najmä k práci, v dôsledku odporu k životným normám (rodina, hierarchia) a nerešpektovania zvyklostí.
Šialenstvo v psychopatológii.
Psychopatológia definuje šialenstvo ako rôzne formy pomätenia a duševných chorôb.
Jan Tinbergen

Jan Tinbergen (* 12. apríl 1903, Haag, Holandsko – † 9. jún 1994, tamže) bol holandský ekonóm, predstaviteľ ekonometrie. V roku 1969 mu bola spolu s Ragnarom Frischom udelená Cena Švédskej ríšskej banky za ekonomické vedy na pamiatku Alfreda Nobela za „rozvoj a aplikáciu dynamických modelov pri analýze ekonomických procesov“.
Európske umenie

Európske umenie (západné umenie) je umenie, ktoré vznikalo na území Európy od praveku až do súčasnosti. Jeho podobu určovali antické a kresťanské tradície. Zásadným spôsobom ovplyvnilo umenie pokolumbovskej Ameriky, tieto dve kultúrne oblasti vytvorili celok - "euro-americké umenie".
Turfanská preliačina

Turfanská preliačina (čín. "Turpan pchen-ti", pchinjin: "Turpan Pendi") je medzihorská bezodtoková tektonická zníženina vo východnom Ťanšane v západnej Číne. Je dlhá a široká . Dno Turfanskej preliačiny leží 154 metrov pod hladinou svetového oceánu.
Účinnosť terapie

Účinnosť terapie vyplýva z využívania niektorých všeobecných, nadradených princípov: je terapeutický vzťah, ktorý sa vytvoril medzi pacientom a lekárom. Účinnosť terapie je schopnosť pacienta získať v procese terapie nové poznatky a skúsenosti. V podstate možno predpokladať, že to zahrnuje určité učenie; predovšetkým je to učenie v oblasti emočnej.
Účinnosťou terapie býva aj zmena vzťahového rámcam, v ktorom sa určitá ťažkosť alebo okolnosť vníma.
Tender (železnica)

Tender (angl.) je špeciálny železničný vozeň so zásobou paliva a vody do parného rušňa, zásobník.
Transformát

Transformát je entita po transformácii alebo výsledok pretvárania transformandu.
Alain Touraine

Alain Touraine (* 3. august 1925, Hermanville-sur-Mer – † 9. jún 2023, Paríž) bol francúzsky sociológ.
Sprvu skúmal vývoj práce v priemysle a robotnícke hnutie. Potom sa zameral na systémy konania a sociálne hnutie v dobe postupného prechodu od industriálnej spoločnosti k postindustriálnej spoločnosti ("programovanej spoločnosti"), v ktorej sa ako hlavný problém Alainovi Tourainovi javí riadenie a schopnosť zvládať prístroje.
Terminizmus

Terminizmus je filozofické učenie blízke nominalizmu. Predstaviteľom terminizmu bol najmä William Occam. Podľa terministov všeobecné pojmy nemajú nijakú skutočnú realitu, ale sú iba slovami, značkami, termínmi.
Figuratívne umenie

Figuratívne umenie alebo fyzioplastické umenie je umenie, ktoré zobrazuje realitu vonkajšieho sveta, teda videné predmety. Často je definované ako kontrast k abstraktnému umeniu.
Účinok (filozofia)

Účinok je vo filozofii následok – stav reality, ktorý je v rámci kauzálnej súvislosti nevyhnutne vyvolávaný iným stavom, zvaným príčina. Je to to, čo je vyvolávané príčinou.
Transhimaláje

Transhimaláje alebo Hedinovo pohorie (po čínsky: Kang-ti-s'-šan(-me) [Gandise Shan(mai)]) je horská sústava v juhozápadnej Číne vystupujúca z Tibetskej náhornej plošiny dlhá , široká , najvyšší vrch A-ling-šan (). Tektonicky oddelené hornými tokmi Indusu a Brahmaputry od Himalájí. Ľadovce.
Tours

Tours [túr] je hlavné mesto departementu Indre-et-Loire v regióne Centre-Val de Loire západnom Francúzsku na rieke Loire. Leží medzi Orléans a pobrežím Atlantického oceánu.
V roku 732 sa tu odohrala bitka známa ako bitka pri Tours. Mesto je tiež známe cyklistickými pretekmi Paríž-Tours.
Terminológia

Terminológia môže byť:
Filmové umenie

Filmové umenie je nový druh dramatického umenia, ktorý sa utvoril v 20. storočí. Filmové umenie sa od starých klasických umení odlišuje bezprostrednou závislosťou od techniky: technické prostriedky určujú výrazové prostriedky filmu. Je to predovšetkým filmový záznam obrazu a zvuku, registrovaný nezávisle jeden od druhého a umožňujúci rozličný vzájomný tvorivý vzťah, obrazovú i zvukovú štylizáciu. Rytmizácia obrazu sa dosahuje prostredníctvom strihovej skladby a triku. Film si privlastnil výsledky umeleckých činností ostatných tvorivých odvetví: umeleckej literatúry, divadelného umenia, hudby a výtvarného umenia. Počas svojej existencie si vytvoril vlastnú gramatiku a poetiku a v posledných desaťročiach už sám spätne ovplyvňuje a obohacuje výrazové prostriedky ostatných umení.
Výskumom filmu sa zaoberá okrem iného filmológia.
Tiryns

Tiryns je opevnený palác (hrad), stredisko mykénskej kultúry v 14. storočí pred Kr. v Argolide v Grécku. Opevnenie malo charakter kyklopského muriva.
Transhorizontovosť

Transhorizontovosť je vymykanie sa z akéhokoľvek dosahu v akejkoľvek forme osvojovania si sveta človekom.
Filozofická terminológia

Filozofická terminológia je odborné názvoslovie filozofie, súbor termínov, odborných názvov z filozofie. Terminológia európskej filozofie vďačí za svoj vznik antickým filozofom, najmä Cicerovi. Pri zrode nemeckej filozofickej terminológie stojí Johannes Eckhart.
S filozofickou a filozoficky relevantnou terminológiou jednotlivých jazykov sa možno oboznámiť v špeciálnej časti Sústavy FIA, ktorá nesie názov FILTERM.
Devolutívny účinok odvolania

Devolutívny účinok odvolania je prechod oprávnenia prerokovať odvolanie a pokračovať v prerokúvaní veci z orgánu v prvom stupni na orgán v druhom stupni.
Peňažný tovar

Peňažný tovar je tovar, ktorý plní úlohu všeobecného ekvivalentu a funkciu miery hodnoty;
historicky sa vo funkcii peňažného tovaru vystriedali v rozličných krajinách
rozličné tovary (dobytok, kožušiny, soľ a pod.); rast výrobných síl, rozvoj
tovarovej výroby a rozšírenie trhu viedlo k vzniku peňažnej formy hodnoty, pri
ktorej úlohu všeobecného ekvivalentu preberá natrvalo jeden tovar, obyčajne
určitý kov, neskoršie len drahý kov (striebro, zlato alebo aj striebro a zlato súčasne) a napokon len zlato ako jediný peňažný kov.
Šibolet

Šibolet (hebr. שבולת – "obilný klas") je jazykový prostriedok, ktorý v komunikačných situáciách slúži na rozlíšenie členov jednej (spoločenskej, nárečovej) skupiny od druhej, v širšom zmysle akékoľvek znamenie, heslo, poznávacie heslo, narážka. Zvyčajne sa opiera o špecifické rysy určitého jazyka, najmä jeho výslovnosti.
Šibolety nie sú jazykolamy, práve naopak: často ide o (zdanlivo) jednoducho vysloviteľné slová, ktoré však predsa dokážu odhaliť pôvod hovoriaceho, a to často bez jeho vedomia.
Pôvod.
Termín pochádza z biblickej Knihy sudcov, v ktorej sa opisuje, ako sudca Jefte a jeho bojovníci pomocou výslovnosti slova "„šibolet“" rozpoznávali svojich nepriateľov: .
Šibolety v histórii.
Šibolety boli používané v rôznych časových obdobiach rôznymi subkultúrami po celom svete. Regionálne rozdiely, úroveň odborných znalostí a techniky programovania počítačov je len niekoľko podôb aké na seba šibolety vzali. Napríklad počas bitky o Ardeny používali americkí vojaci na odlišovanie amerických kolegov od nemeckých agentov v americkej uniforme vedomosti z bejzbalu. Holanďania zas používali názov prístavného mesta Scheveningen ako šibolet na rozlišovanie Nemcov a Holanďanov (Holanďania vyslovujú "sch" ako "sch" a Nemci ako "š").
Počas druhej svetovej vojny používali niektorí vojaci Spojených štátov v Pacifiku slovo "Lollapalooza" ako slovný test na ľudí, ktorí boli nájdení skrytí a bez identifikácie na základe predpokladu, že Japonci vyslovujú písmeno "l" ako "r" a že tento americký hovorový výraz by mal problém vysloviť či vysvetliť aj cudzinec zbehlý v americkej angličtine.
Pred Bitkou pri Courtrai (nazývanou aj "Bitka zlatých ostrôh") v máji 1302 zabili príslušníci flámskej armády každého Francúza, ktorého našli v meste Bruggy. Francúzov identifikovali na základe ich neschopnosti vysloviť holandskú frázu "Schild ende Vriend" ("Štít a priateľ").
Moderné použitie.
V mnohých prípadoch konfliktu medzi skupinami, ktoré používajú rôzne jazyky či dialekty, používa jedna strana šibolety podobne ako Galaádčania v Biblii - na odhalenie členov nepriateľskej skupiny.
V súčasnej angličtine má šibolet širší význam. Vzťahuje sa na všetky slová či slovné spojenia, ktoré by mohli byť použité na odlišovanie príslušníkov istej skupiny od outsiderov. Toto slovo sa tiež niekedy používa v širšom slova zmysle a označuje žargón.
Šiboletom môže byť aj tradícia či zvyk, ako napríklad mužská obriezka.
Kultúrne míľniky či zdieľané skúsenosti môžu byť tiež určitým druhom šiboletu. Napríklad ľudia približne rovnakého veku, ktorí vyrastali v tom istom štáte, majú tendenciu mať rovnaké spomienky na populárne piesne, televízne relácie, či rôzne udalosti. One-hit wonders (umelci, ktorí sú známi iba na základe jednej úspešnej skladby) sa preukázali byť obzvlášť účinné. To isté platí o absolventoch určitej školy, veteránov vojenskej služby, a ďalších skupinách.
Počas Rusko-ukrajinskej vojny (2014-) začali Ukrajinci používať "Palianytsia (Паляниця) Test". "Palianytsia" (Паляниця), ukrajinské slovo pre bochník, je pre Rusov žijúcich mimo Ukrajiny takmer nemožné vysloviť správne, ale rusko-jazyční Ukrajinci vedia dané slovo vysloviť bez problémov.
Účinok (fyzika)

Účinok vo fyzike je integrál lagranžiánu podľa času medzi dvomi stavmi systému: 
formula_1
Fyzikálny systém sa vo všeobecnosti vyvíja tak, aby bol účinok minimálny (princíp najmenšieho účinku).
Tenzia

Tenzia môže byť:
Šifra

Šifra (ind. súnja-m = prázdnota &gt; arab. sifr = nula &gt; lat. cifra &gt; fr. chiffre) môže byť:
Teodícea

Teodícea je špecifická vetva filozofie a teológie. Je to úsilie teológov a teologizujúcich filozofov (stoikov v staroveku, gnostikov, Leibniza v novoveku) ospravedlniť Boha, pokiaľ ide o zlo, ktoré dopúšťa vo svete. V teodícei ide buď o popieranie zla alebo o interpretáciu zla ako skúšok zoslaných Bohom.
Translatológia

Translatológia je veda o preklade a tlmočení. Skúma integrálny charakter prekladateľských a tlmočníckych činností. Translatológia je samostatná vedecká disciplína o preklade a tlmočení. Nie je to podružná disciplína jazykovedy. Translatológiu teda nemožno chápať iba ako aplikovanú jazykovedu.
Ideoplastické umenie

Ideoplastické umenie je tvorba vyjadrujúca idey, predstavy a city umelcovho vnútra, abstraktné umenie na rozdiel od umenia figuratívneho
či fyzioplastického umenia, ktoré zobrazuje realitu vonkajšieho sveta.
Turkológia

Turkológia je vedecká disciplína orientalistiky, ktorá skúma turecký jazyk, tureckú kultúru a dejiny. Predstaviteľmi turkológie na Slovensku sú Jozef Blaškovič, Xénia Celnarová a i.
Autentický učiteľ

Autentický učiteľ je v katolicizme je učiteľ obdarený Kristovou autoritou, čiže rímsky veľkňaz a biskupi.
Továreň

Továreň alebo hovorovo fabrika je kooperácia práce organizovaná ako výrobný celok (závod alebo podnik) založený na sústredení a používaní sústavy pracovných strojov, ktoré technologicky na seba nadväzujú. V továrňach sa sústreďujú robotníci, kapitál aj výroba.
Titul

Titul (lat.) môže byť:
Turnaj

Turnaj je stredoveká rytierska hra, rytiersky zápas, zápolenie v bojovej obratnosti a sile; preteky, súťaž jednotlivcov alebo družstiev (obyčajne o nejakú cennú trofej, o nejaký pohár).
Theodóros z Kyrény

Theodóros z Kyrény (iné prepisy: Teodóros/Theodoros/Teodoros z Kyrény) bol starogrécky matematik, učiteľ Teaiteta z Atén.
Transsexualizmus

Transsexualizmus alebo transsexualita (príslušná osoba sa nazýva transsexuál) je podľa Medzinárodnej klasifikácie chorôb (MKCH-10) účinnej na Slovensku od 1. januára 2022 duševná porucha, porucha pohlavnej identity klasifikovaná ako diagnóza F64.0 (transsexualizmus) a charakterizovaná ako "„túžba žiť a byť akceptovaný ako príslušník opačného pohlavia, zvyčajne sprevádzaná pocitom nepohody z vlastného anatomického pohlavia alebo jeho neprimeranosti a želaním chirurgického a hormonálneho liečenia, ktoré by zladilo telo pacienta s preferovaným pohlavím.“"
Pri predpubertálnych osobách je tento jav klasifikovaný ako porucha sexuálnej identity v detstve (diagnóza F64.2), teda ako "„porucha, ktorá sa zvyčajne zjavuje prvý raz v skorom detstve (a v každom prípade pred pubertou), charakterizovaná trvalou a intenzívnou nespokojnosťou s určeným pohlavím a s túžbou byť (alebo s nástojením na tom, že je) opačného pohlavia. Stále zamestnávanie odevmi a aktivitami opačného pohlavia a zavrhovanie vlastného pohlavia. Diagnóza vyžaduje hlbokú poruchu normálnej pohlavnej identity; nestačí na to samopašnosť dievčat alebo dievčenské správanie chlapcov.“" (Okrem toho MKCH-10 obsahuje diagnózy F64.8 iná porucha pohlavnej identity a F64.9 porucha pohlavnej identity, bližšie neurčená.)
Podľa novej navrhovanej MKCH-11, ktorá medzinárodne oficiálne vstúpila do účinnosti 1. januára 2022 (tzn. nie nutne v jednotlivých krajinách), je pôvodná diagnóza transsexualizmu nahradená pohlavnou inkongruenciou v dospievaní alebo dospelosti (HA60), pričom diagnóza poruchy pohlavnej identity v detstve (F64.2) je nahradená pohlavnou inkongruenciou v detstve (HA61) a okrem toho je určená pohlavná inkongruencia bližšie nešpecifikovaná (HA6Z).
Toxikológia

 
Toxikológia je multidisciplinárna veda, stojaca na okraji niekoľkých oblastí, najmä chémie a medicíny.
Toxikológia sa zameriava na skúmanie negatívneho vplyvu chemických zlúčenín na živé organizmy. Je blízko príbuzná s farmakológiou.
Toxikológia sa zaoberá bezprostredným vplyvom zlúčeniny na organizmus:
… a tiež vplyvom dlhodobým:
Všeobecná toxikológia pojednáva o vzťahoch medzi chemickou látkou a jej toxickým účinkom na živý organizmus. Má teda veľa spoločného so všeobecnou farmakológiou, pretože rozdiel medzi toxickým a farmakologickým účinkom je v mnohých prípadoch iba kvantitatívny, tzn. že mechanizmus toxického účinku chemickej látky je totožný s jej farmakologickým mechanizmom. Jed a liek od seba odlišuje iba dávka.
Toxikologické vyšetrenia pre štátne orgány, právnické a fyzické osoby na Slovensku vykonáva (aj?) Úrad pre dohľad nad zdravotnou starostlivosťou.
Turné

Turné je cesta po viacerých mestách, krajoch, štátoch podniknutá s nejakým programom, obyčajne umeleckým.
Inzulárne umenie

Inzulárne umenie je ranostredoveké umenie na Britských ostrovoch. Ide o syntézu domácich keltských prvkov (lineárny motív špirály a závitníc), anglosaskej abstraktnej ornamentiky a štylizovaných figurálnych motívov antického a syrsko-pontského pôvodu. Vo vrcholnom období (7.8. storočie) sú typické liturgické knihy zdobené plošným dekoratívnym ornamentom. Inzulárne umenie ovplyvňovalo celý kontinent.
Teofagia

Teofagia ( – ujedanie si boha) je náboženský obrad, pri ktorom si veriaci zajedajú to, čo považujú za telo svojho boha, v domnienke, že sa mu tým priblížia, zjednotia sa s ním alebo s ním splynú. V Dionýzovom kulte to bolo mäso zaživa roztrhaného srnčaťa, v kresťanstve – dodnes – chlieb a víno (pozri eucharistia).
Transsubstanciácia

Transsubstanciácia (lat.) alebo prepodstatnenie je pretváranie, pretvorenie, premieňanie, premenenie podstaty.
Túžba

Túžba je citové napätie vzniknuté zo snahy niečo dosiahnuť, získať, dychtivé prianie, želanie si niekoho, niečoho; žiadosť, túženie.
Islamské umenie

Islamské umenie je súčasť arabskej kultúry, ktorá vychádza zo svetonázoru a z princípov islamu a rozvíja sa od 7. storočia na Prednom východe.
Piotr Nikitič Tkačov

Piotr Nikitič Tkačov (; * 11. júl 1844, Sivcovo, Rusko – † 4. január 1886, Paríž, Francúzsko) bol ruský publicista, literárny kritik, teoretik národníctva.
Teofánia

Teofánia (gr.) alebo Božie zjavenie alebo zjavenie božie je zmyslami viditeľná manifestácia Boha/boha, ktorá napríklad slúži k otvorenej komunikácii boha a človeka, k zmene správania sa človeka, národa.
Zjavenia Boha sa vyskytujú v rôznych náboženstvách v najrozličnejších podobách. Miesta, kde sa odohrali, boli posvätné a stávali sa strediskom kultu.
Napr. Zeus sa zjavuje ako hrom a blesk, Európu unáša ako býk, navštevuje Lédu v podobe labute, unáša Ganyméda ako orol a Danae oplodní ako zlatý dážď. Zjavenia Božie vo viditeľnej podobe sa vyskytujú aj v Starom zákone: Boh sa zjavuje Mojžišovi v horiacom kre, Eliášovi vo vetre, alebo ide pred svojim národom ako mračný alebo ohnivý stĺp. Za božie znamenia boli v minulosti pokladané aj kométy, zatmenia Slnka alebo Mesiaca, zemetrasenia.
Slovo "Teofánia" sa zriedkavo používa aj na označenie sviatku Bohozjavenia.
V kresťanstve existuje aj špecifickejší pojem "kristofánia" označujúci konkrétne zjavenie sa Boha – Ježiša Krista.
Učivo

Učivo je učebná látka, vybraná a didakticky spracovaná sústava poznatkov a činností, ako aj konkrétne vymedzené požiadavky na formovanie osobnosti žiaka, študenta v určitej vzdelávacej jednotke v súlade s postavenými výchovno-vzdelávacími cieľmi.
Transverzálny

Transverzálny je prechádzajúci priečne; idúci priečne; priečny.
Theofilos z Antiochie

Theofilos z Antiochie () (* okolo 186 n. l.) bol filozofujúci apologét, autor diela "Grékovi Autolykovi o viere kresťanov tri knihy".
Keltské umenie

Keltské umenie je súčasť keltskej kultúry, umenie etnickych skupín, ktoré sa v 1. tisícročí pred Kr. stali tvorcami slohových syntéz ma území východného Francúzska, Nemecka, Rakúska, českých krajín a Karpatskej doliny a ktoré sa stali poslednými nositeľmi nomádskych kultúr európskeho pôvodu.
Tvár

Tvár môže byť:
Úcta

Úcta je uznanie vážnosti, autority niekoho, hodnoty niečoho. Úctu možno prejaviť napríklad vyznamenaním.
Tráci

Tráci alebo staršie Trákovia boli indoeurópske kmene v Trácii; obývali dnešné Rumunsko a Bulharsko, východné Srbsko, grécku a tureckú Tráciu a severozápadnú Malú Áziu. Jeden z najpočetnejších národov staroveku. V 6. storočí - 7. storočí postupne asimilovaní do nových etnických celkov.
Kresťanské umenie

Kresťanské umenie je jedna z hlavných súčastí kresťanskej kultúry. Je to prúd vo vývoji umenia, ktorý vychádza zo svetového názoru a z mravných zásad kresťanstva. Kolískou kresťanského umenia je byzantské umenie, najsilnejšie sa kresťanské umenie presadzovalo v stredovekom umení a v barokovom umení. Na rovnakej úrovni sa ocitá aj židovské umenie, budhistické umenie alebo islamské umenie.
V modernom umení sa k ideálom kresťanstva hlási veľké množstvo jednotlivých autorov a táto orientácia je neraz obsiahnutá až v spodných vrstvách umeleckých diel.
Uctievanie

Uctievanie je uznávanie vážnosti, autority niekoho, hodnoty niečoho.
Teogónia

Teogónia (gr. "theos" - boh, "goneia" - narodenie) je sústava náboženských mýtov o pôvode a rodokmeni. Toto dielo vytvoril Hesiodos približne 700 pred Kr..
Tvár druhého (Lévinas)

Tvár druhého je podľa Emmanuela Lévinasa to, čo prelamuje jeho konštrukciu pojmovej totality (napr. pojem všetkého, skutočnosti, totality atď.), pomocou ktorej sa chce zmocniť sveta.
Druhý, ktorý mu nepodlieha, ale ktorý má vždy prednosť pred ním, je pre neho zjavením nekonečna a základom každej morálky.
Kuchárske umenie

Kuchárske umenie alebo kulinárske umenie (fr. "l'art culinaire") je umenie prípravy a úpravy jedál. Je významnou zložkou kultúrnych dejín národov. Kuchárske umenie je predmetom skúmania gastronómie.
Tlač (publikácie)

Tlač môže byť:
Účtovníctvo

Účtovníctvo (zastarano kníhvedenie) je metóda evidencie hospodárskej činnosti prostrednictvom účtov; vnútorne usporiadaná sústava informácií a údajov v hodnotovom vyjadrení. Podrobnosti definície pozri nižšie.
Bližšie vymedzenie termínu.
Termín účtovníctvo (bez ďalších prívlastkov) je v literatúre pri bližšom pohľade vymedzovaný veľmi rôzne, konkrétne najmä ako jedna z týchto možností (použité termíny a značky porov. nižšie v kapitole Delenie):
Daňové účtovníctvo sa niekedy chápe ako súčasť finančného účtovníctva, inokedy sa berie ako systém stojaci mimo účtovníctva.
Ďalšie (svojou podstatou odlišné) významy termínu účtovníctvo sú:
Delenie.
Znaky A, B, C ... označujú jednotlivé rôzne významy toho istého termínu.
Delenie podľa adresáta účtovníctva.
Základné (pri najširšom ponímaní termínu účtovníctvo) je delenie na finančné účtovníctvo (teda účtovníctvo požadované podľa zákonov, najmä podľa obchodného a daňového práva), nákladové či manažérske účtovníctvo (účtovníctvo vedené organizáciami z vlastnej iniciatívy na svoje vlastné potreby) a národné účtovníctvo (účtovníctvo vedené štatistickým úradom o ekonomike celého štátu ako celku). 
Podrobnosti takéhoto delenia sa líšia podľa autora. Celkovo vzniká takéto delenie:
Poznámky:
Delenie podľa typu účtujúceho.
Účtovníctvo:
Charakteristika.
Účtovníctvo je:
Encyklopédia "Slovník obchodně-technický, účetní a daňový" (5-dielov, 1936 - 1940) výstižne píše: "Účtovníctvo môže byť:
Pokiaľ ide o konkrétne podrobnosti o fungovaní účtovníctva, pozri najmä články finančné účtovníctvo, manažérske účtovníctvo a národné účtovníctvo.
Trauma

Trauma môže byť:
Gramatický tvar

Gramatický tvar je formálny prostriedok na vyjadrenie gramatického významu; napr. "robím" je gramatický tvar vyjadrujúci 1. os. jedn. č. prít. času. Ku vzniku gramatických tvarov dochádza pri vyjadrovaní rôznych gramatických významov.
Slovný tvar

Slovný tvar je podoba, v ktorej vystupuje slovo v textoch, resp. v konkrétnom prehovore: chlapi, chlapoch, chlapa... Slovným tvarom sa vyjadruje gramatický význam.
Pôrodná trauma

Pôrodná trauma je podľa Otta Ranka protrahovaná vyvrhnutosť z pohodlia maternice do
nepriateľského, zmyslovo studeného sveta, do prostredia sterilných pôrodníc; predpoklad, že tu tkvie príčina väčšiny neskorších neuróz.
Za podobnú traumu sa považovalo aj odstavenie od matkinho prsníka.
Väčšina dnešných autorov zastáva názor, že ľahký či obťažny priebeh pôrodu závisí od psychických a sociálnych okolností matkinho života (šťastné manželstvo, nemanželské dieťa, prvý alebo ďalší pôrod), a že trvanie týchto okolností po pôrode a matkin postoj k dieťaťu majú omnoho významnejší vplyv na
jeho vývoj i hladinu úzkosti, než môže spôsobiť vlastný akt pôrodu.
Biblická teológia

Biblická teológia je vysvetlenie duchovného významu a učenia, ktoré sa skrýva za jednotlivými slovami Biblie. Biblická teológia sa zameriava na obsah inšpirovaných kníh v snahe porozumieť im a preniknúť do ich spôsobu hovorenia.
Moderné umenie

Moderné umenie je pojem, ktorý:
Moderné umenie sa vyvinulo z náuky o estetike Immanuela Kanta, ktorý v diele "Kritika súdnosti" (1790) tvrdil, že "„vznešenosť netreba hľadať vo veciach prírody, ale len v našich ideách“". Kantova kritika estetiky sa rozvinula v impresionizme, ktorý začal uprednostňovať formálny jazyk použitého média pred čisto mimetickým zobrazovaním reality. Prinajmenšom od expresionizmu je moderné umenie zároveň avantgardným umením, tzn. že jednotlivé umelecké smery sa snažia posúvať kvalitu umenia dopredu negáciou všetkého starého a vytváraním radikálne nového. Od impresionizmu po vznik kubizmu (teda ca po roky 19071909) prešlo moderné umenie závratným formálnym vývojom. Od snahy verne napodobňovať, kopírovať realitu avantgardní umelci prešli k slobode tvorby, ktorou vyjadrovali vlastný, subjektívny postoj k realite a░k umeniu. Podnetom pre tento vývoj v umení bola zmena vedeckej a kultúrnej paradigmy, spôsobená objavmi na poli fyziky (kvantová teória Maxa Plancka, teória relativity Alberta Einsteina atď.) a psychológie (teória o nevedomí Sigmunda Freuda).
Na moderné umenie v období poslednej tretiny 20. storočia nadviazalo postmoderné umenie, ktoré sa ho snažilo kriticky prehodnotiť a v nových podmienkach dokončiť jeho idey.
Podvojné účtovníctvo

Podvojné účtovníctvo (iné názvy: dvojité účtovníctvo, dopika, účtovníctvo, sústava podvojného/dvojitého účtovníctva, zastarano: zložité účtovníctvo) je druh účtovníctva. 
Pre tento druh účtovníctva sú charakteristické podvojné zápisy, to znamená, že každý účtovný prípad sa musí zaúčtovať najmenej na dvoch účtoch, raz na ľavej strane (MD) a raz na pravej strane (D). Účty, na ktorých sa účtuje rovnaké účtovné prípady, sa označujú ako súvzťažne účty a zápisy o účtovných prípadoch na oboch stranách najmenej dvoch účtov sú označované ako súvzťažné zápisy.
Na Slovensku podvojným účtovníctvom účtujú účtovné jednotky zapísané v obchodnom registri. 
Dejiny.
Podvojné účtovníctvo sa objavuje koncom 14. storočia v mestách severného Talianska, pravdepodobne najprv v Janove, potom sa rozvíja najmä v Benátkach (odtiaľ dokonca názov vedenia kníh 'benátskym spôsobom'). Z Talianska sa rozširuje do všetkých veľkých obchodných stredísk západnej Európy, v prvom rade do Holandska.
Prvý sústavný výklad podvojného účtovníctva podal Luca Paccioli v knihe vydanej v Benátkach r. 1494 pod názvom "Summa di arithmetica, geometria, proportioni et proportionalita".
Psychická trauma

Psychická trauma je duševný úraz, ktorý má za následok funkčné poruchy, niekedy aj organické zmeny; jednorazová (smrť blízkej osoby, znásilnenie), drobnejšia ale opakujúca sa (rodinné hádky, arogantný šéf), vedúca k traumatizácii; v prípade traumatizujúceho vplyvu učiteľa ide o didaktogéniu alebo pedagogéniu. Samotná udalosť nie je traumou, stáva sa ňou až jej dopad na človeka, ktorý si ňou prešiel. 
Vzhľadom na to, že medzi ľuďmi sa subjektívne skúsenosti líšia, inak reagujú na podobné udalosti. Nie každý kto prežije potencionálne traumatickú udalosť bude traumatizovaný no na druhú stranu sa u niektorých ľudí sa môže vyvinúť post-traumatická stresová porucha (PTSD). Táto nepravidelnosť môže byť spôsobená temperamentnými či environmentálnymi faktormi alebo tým, že niektorí jednotlivci majú lepšie podmienky na to sa s ťažkou udalosťou vysporiadať.
Ľudia ktorí si prejdú extrémne traumatickými udalosťami mávajú pretrvávajúce symptómy a problémy aj neskôr. Vážnosť týchto symptómov záleži na osobe, konkrétnom traumatickom zážitku a emocionálnej podory ktorú dostávajú od ostatných. Traumatizovaná osoba môže zažiť jeden alebo viac symptómov.
Názory na psychickú traumu.
Jung, G. C..
Carl Gustav Jung popisuje psychickú traumu ako náhlu udalosť bezprostredne poškodzujúcu živú bytosť, ako hrôza, úzkosť, hanba, hnus atď.
Tradicionalizmus (preceňovanie tradície)

Tradicionalizmus je preceňovanie tradície, tradovaného (vo vede, umení, viere, zvykoch a obyčajoch); tkvie v základe každého konzervatívneho myslenia.
Dialektická teológia

Dialektická teológia alebo teológia krízy je jeden z najvplyvnejších smerov protestantskej filozofie 20. storočia, ktorého hlavným predstaviteľom je Karl Barth. Dialektická teológia odmieta všetky pokusy o bližšie určenie vlastností a pôsobnosti Boha ako neprimerané, pričom Boha chápe ako celkom iného (als der Ganz-Andere) v pomere k svetu.
Pre dialektických teológov bol termín „protestantizmus“ skompromitovaný, svoj teologický náhľad označovali názvom evanjelický.
Tvar znaku

Tvar znaku sú tie hmotné vlastnosti znaku, ktoré umožňujú používateľom jazyka rozlišovať rôzne znaky jazyka (napr. geometrický tvar znaku).
Umenoveda

Umenoveda (nem. "Kunstwissenschaft") je veda o umení; tvorí ju najmä teória umenia, dejiny umenia a umelecká kritika. Delí sa podľa jednotlivých umeleckych druhov, napríklad literárna veda, veda o výtvarnom umení, teatrológia, filmológia, muzikológia a pod.
Nemecké umenie

Nemecké umenie je súčasť nemeckej kultúry.
Novoveké umenie

Novoveké umenie v Európe trvalo v rokoch 1492 - 1848. Je to epocha vo vývine umenia, ktorá nasleduje po stredovekom umení. Začína renesančným umením a končí romantickým umením.
Selekčný údaj

Selekčný údaj je elementárny výrazový a vyjadrovací prostriedok selekčného jazyka slúžiaci na usporiadavanie, ukladanie a vyhľadávanie informácií. V bibliografii je to isté čo kedysi súpisný údaj. Selekčné údaje sú podstatnou súčasťou bibliografických záznamov.
Umieranie

Umieranie je z hľadiska medicíny: proces postupného a nezvratného zlyhávania vitálnych funkcií tkanív a orgánov, záverečný, pretrvanie vylučujúci úsek života
jedinca zavŕšený zánikom indivídua – smrťou. Každý jedinec umiera de facto od svojho príchodu na svet.
Sexuálna trauma

Sexuálna trauma je otras spôsobený znásilnením, zlyhaním pri koite a i.; možný zdroj neurózy alebo porúch správania.
Operačné umenie

Operačné umenie je schopnosť viesť alebo vykonávať isté operácie, napr. vojenské.
Uragán

Uragán môže byť:
Udalosť

Udalosť alebo príbeh alebo príhoda je základný prvok ľubovoľného (materiálneho či duchovného) diania; kritický bod vývoja určitého procesu, najčastejšie vznik, zánik a kvalitatívne zmeny priebehových kriviek procesu. Udalosti sa často prejavujú ako výsledok stretu, spojenia procesu s iným procesom, kedy dochádza ku konfliktu, vyhroteniu a pod.
Pojem udalosti kolíše podľa toho, aké významové útvary intervenujú v priebehu jeho tvorby. Ak napr. medzi významovými útvarmi intervenujúcimi v tvorbe pojmu udalosti dominuje kategória minulostnosti, chápe sa udalosť ako to, čo sa udialo.
Podľa N. O. Losského je udalosť prvok života substanciálneho činiteľa. Tie udalosti, ktoré majú len časovú formu, sú substanciálnymi činiteľmi čisto psychických stavov. Tie udalosti, ktoré majú časo-priestorovú formu, sú substanciálnymi činiteľmi materiálnych i psychických procesov.
Podľa A. N. Whiteheada je udalosť (event) to, čo sa deje, odohráva (happens); prvok sveta.
Umiernenosť

Umiernenosť môže byť:
Tradukcia (filozofia)

Tradukcia je druh sprostredkovaného úsudku, v ktorom premisy i záver sú súdmi s rovnakým stupňom všeobecnosti. Traduktívnym úsudkom je analógia.
Podľa charakteru premís rozoznávame tri typy tradukcie:
Operačné vojenské umenie

Umenie operačné vojenské je jedna zo zložiek vojenského umenia spočívajúca v teórii a praxi vedenia
vojenskych operácií, t. j. použitia veľkých más vojsk. Operačné umenie je podriadené vojenskej stratégii (cf. , 1161).
Historická udalosť

Historická udalosť je základný prvok dejinného diania. Je to kritický bod vývoja historického procesu, najčastejšie vznik, zánik a kvalitatívne zmeny priebehových kriviek dejinného procesu. Udalosti sa často prejavujú ako výsledok stretu, spojenia procesu s iným procesom, kedy dochádza ku konfliktu, vyhroteniu a pod. Pojem historickej udalosti kolíše podľa toho, aké významové útvary intervenujú v priebehu jeho tvorby. Ak napr. medzi významovými útvarmi intervenujúcimi v tvorbe pojmu historickej udalosti dominuje kategória minulostnosti, chápe sa historická udalosť ako to, čo sa udialo.
Ourania

Ourania (iné názvy: Urania, Úrania, Uránia; po grécky "Ourania"/iný prepis: "Úrania", po latinsky "Urania") je v gréckej mytológii múza astronómie. Jej atribútom je glóbus.
Trávenie (biológia)

Trávenie sú biochemické (enzymatické) procesy v tráviacom systéme, ktoré vedú k rozloženiu potravy na jednoduchšie zložky vstrebateľné do organizmu.
Paleolitické umenie

Paleolitické umenie je umenie najstarších období ľudských dejín; súčasť pravekého umenia, ktorá sa začala rozvíjať od objavenia sa druhu Homo sapiens v mladšom paleolite. Prvé pokusy boli objavené v gravettiene (ryté kresby v jaskyniach, na nástrojoch).